**DUGNAD**

 **Torsdag 11. mai 2017 kl. 18:00**

Det gjennomføres dugnad for å sette i stand felles uteområder i

Jessheim Hageby 1 til 17. mai og sommeren.

**Dugnadsoppgaver**

* Fjerne søppel. Gjelder alle uteområder
* Rake plener. Fjerne gammelt gress, løv og grus
* Stelle busker og trær, fjerne tørre, døde kvister
* Barking av bed
* Feie der det er nødvendig
* Rydde og feie søppelhusene
* Etterse sandkasser
* Registrere feil og mangler ved fellesområdene

**Hva du trenger å ta med**

* Passende tøy
* Arbeidshansker. Engangshansker deles ut
* Hageredskap hvis du har. Styret har en del redskap, det forutsettes derfor ikke at du har med redskap.

**Fremmøte**

Vi møtes ved fontenen mellom Såvegen 5 og 7.

**Sammenkomst**

Etter at dugnadsarbeidet er ferdig utført, samles vi ved fontenen.

Vi fyrer opp grillen i år igjen, og det blir pølse til alle som er med og bidrar☺

Sammenkomsten blir også i år sammen med Jessheim hageby 2.

**Alle som bor i Jessheim Hageby 1 oppfordres til å delta.**

**Kom og gi ditt bidrag for trivselen i hagebyen!**

Vennlig hilsen

Styret i boligsameiet Jessheim Hageby 1

Styret oppfordrer til rydding av balkonger og terrasser,

og minner om at slike steder ikke skal benyttes til lagring av gjenstander

som ikke naturlig hører til der.

Det er anledning til å kaste i kontaineren som er utplassert i forbindelse med dugnaden.

Konteiner blir hentet morgenen 12.mai.

**NB!**

Elektriske artikler **MÅ IKKE** kastes i stor konteiner men til annet anvist sted på dugnadsdagen.